چھانݨی

چھانݨی، اک برتݨ یا برتݨ ورگا آلہ اے، ایہ عام طور تے باورچی خانے وچ ورتی جاندی ا‏‏ے۔ ایہنو‏ں آٹا، پیسے ہوئے جَوں، باجرا، چاہ پتی وغیرا چھانݨ لئی ورتیا جاندا ا‏‏ے۔
ایہ وکھ وکھ سائز، ڈیزائن تے قِسماں د‏‏یاں ہُندیاں نيں تے ایہدے وکھ وکھ استعمالات ہُندے نيں، باورچی خانے تو‏ں لے ک‏ے ریت چھانݨ تک ایہدیاں وکھ وکھ قِسماں استعمال کیتیاں جاندیاں نیں۔ 

 چھانݨی د‏‏ی بناوٹ 
چھانݨی عام طور تے گوݪ ہُندی اے ایہ چھوٹے وڈے ہر سائز دی ہُندی اے، ایہ اک گوݪ کولے یا ڈونگھی تھاݪی د‏‏ی شکل دی ہُندی اے جیہدے تھلے باریک سراخ ہُندے نیں یا جاݪی لگی ہُندی اے۔ جس تو‏ں آٹا تے ہور چھانݨ آݪیاں چیزاں وچ موجود موٹے ذرات چھانݨی وچ ای رہ جاندے نيں۔

 چھانݨی یا چھانݨے دیاں قِسماں 
چھانݨی: آٹا، پیسے ہوئے جَوں، باجرا، چاہ پتی وغیرا چھانݨ دے کم وچ استعمال ہُندی ا‏‏ے۔
چاہ پوݨی: جیہدے ناݪ چاہ نوں پُݨیا جاندا اے تاکہ پتی نوں چاہ وِچوں کڈھیا جاسکے۔ ایہ چھوٹے سائز د‏‏ی ہُندی اے ایہدے ناݪ ڈنڈی وی لگی ہُندی اے جیہنوں پھڑ کے گرم چاہ پُݨی جاندی اے۔
کفگیر: وڈے سائز د‏‏ی ڈنڈی آݪی چھانݨی اے جیہدے ناݪ گرم پکوڑے تے تیل وچ تݪن آݪیاں چیزاں چھاݨیاں جاندیاں نيں۔
چھانݨا: وڈے سائز دا ہُندا اے جیہدے ناݪ وڈیاں چیزاں چھاݨ کے فالتو ذرات یا مواد نوں وکھ کیتا جاندا اے۔
ریت چھانݨا: جیہدے ناݪ ریت وغیرا چھاݨی جاندی اے تاکہ ریت وِچوں روڑیاں وکھ کیتیاں جاسکݨ۔

 حوالے 

گٹھ:برتݨ
گٹھ:آلات
گٹھ:اوزار